CELEX: 32010D0228
Language: da
Date: 2010-04-21 00:00:00
Title: 2010/228/: Kommissionens afgørelse af 21. april 2010 om tilladelse til markedsføring af puré og koncentrat af frugten Morinda citrifolia som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2010) 2397)

23.4.2010   
            
            
               DA
            
            
               Den Europæiske Unions Tidende
            
            
               L 102/49
            
         KOMMISSIONENS AFGØRELSE
   af 21. april 2010
   om tilladelse til markedsføring af puré og koncentrat af frugten Morinda citrifolia som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2010) 2397)
   (Kun den engelske udgave er autentisk)
   (2010/228/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Tahitian Noni International Inc. indgav den 20. april 2006 en ansøgning til de kompetente myndigheder i Belgien om tilladelse til at markedsføre puré og koncentrat af frugten Morinda citrifolia som en ny levnedsmiddelingrediens.
            
         
               (2)
            
            
               Belgiens kompetente fødevarevurderingsorgan afgav den 28. februar 2007 den første vurderingsrapport. I rapporten konkluderedes det, at det var acceptabelt at anvende puré og koncentrat af frugten Morinda citrifolia som fødevareingrediens.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 28. marts 2007.
            
         
               (4)
            
            
               Inden for det i artikel 6, stk. 4, i forordning (EF) nr. 258/97 fastsatte tidsrum på 60 dage blev der fremsat begrundede indsigelser mod markedsføring af produktet i henhold til denne bestemmelse.
            
         
               (5)
            
            
               Den Europæiske Fødevaresikkerhedsautoritet (EFSA) blev derfor hørt den 7. november 2007.
            
         
               (6)
            
            
               Den 13. marts 2009 konkluderede EFSA i udtalelsen »Scientific opinion of the Panel on Dietetic Products Nutrition and Allergies on a request from the European Commission on the safety of »Morinda citrifolia (Noni) fruit puree and concentrate« as a novel food ingredient«, at nonifrugtpuré og -koncentrat ikke udgjorde nogen sundhedsrisiko for den brede befolkning.
            
         
               (7)
            
            
               På grundlag af den videnskabelige vurdering er det godtgjort, at puré og koncentrat af frugten Morinda citrifolia (noni) opfylder kriterierne i artikel 3, stk. 1, i forordning (EF) nr. 258/97.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Puré og koncentrat af frugten Morinda citrifolia (noni), jf. bilag I, kan markedsføres i EU som en ny levnedsmiddelingrediens til de i bilag II angivne anvendelser.
   Artikel 2
   Puré af frugten Morinda citrifolia, som godkendes ved denne afgørelse, betegnes »puré af frugten Morinda citrifolia« eller »nonifrugtpuré« på mærkningen af den fødevare, der indeholder den.
   Koncentrat af frugten Morinda citrifolia, som godkendes ved denne afgørelse, betegnes »koncentrat af frugten Morinda citrifolia« eller »nonifrugtkoncentrat« på mærkningen af den fødevare, der indeholder den.
   Artikel 3
   Denne afgørelse er rettet til Tahitian Noni International Inc., 333 West River Park Drive, Provo, Utah 84604, USA.
   
      Udfærdiget i Bruxelles, den 21. april 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      BILAG I
      
         Specifikationer for puré og koncentrat af frugten Morinda citrifolia
         
      
      Beskrivelse:
      
         Morinda citrifolia-frugterne håndplukkes. Kerner og skal fjernes mekanisk fra de purerede frugter. Efter pasteurisering pakkes puréen i antiseptiske beholdere og opbevares koldt.
      Koncentrat af Morinda citrifolia fremstilles af M. citrifolia-puré ved behandling med pektolytiske enzymer (1-2 timer ved 50-60 °C). Efterfølgende opvarmes puréen, så pektinaserne inaktiveres, hvorefter den straks nedkøles. Saften skilles fra i en dekanteringscentrifuge. Derefter opsamles og pasteuriseres saften, som koncentreres i en vakuumfordamper fra 6-8 brix til 49-51 brix i slutkoncentratet.
      
                  Sammensætningen af puré og koncentrat af frugten Morinda citrifolia
                  
               
            
                  Vandindhold
               
               
                  89-93 %
               
               
                  48-53 %
               
            
                  Protein
               
               
                  < 0,6 g/100 g
               
               
                  3-3,5 g/100 g
               
            
                  Fedt
               
               
                  < 0,2 g/100 g
               
               
                  < 0,04 g/100 g
               
            
                  Aske
               
               
                  < 1 g/100 g
               
               
                  4,5-5 g/100 g
               
            
                  Kulhydrater i alt
               
               
                  5-10 g/100 g
               
               
                  37-45 g/100 g
               
            
                  Fructose
               
               
                  0,5-2 g/100 g
               
               
                  9-11 g/100 g
               
            
                  Glucose
               
               
                  0,5-2 g/100 g
               
               
                  9-11 g/100 g
               
            
                  Kostfibre
               
               
                  1,5-3 g/100 g
               
               
                  1,5-5 g/100 g
               
            
                  5,15-dimethylmorindol (1)
                  
               
               
                  0,19-0,20 μg/ml
               
               
                  0,11-0,77 μg/ml
               
            
                  Lucidin (1)
                  
               
               
                  Ikke påviseligt
               
               
                  Ikke påviseligt
               
            
                  Alizarin (1)
                  
               
               
                  Ikke påviseligt
               
               
                  Ikke påviseligt
               
            
                  Rubiadin (1)
                  
               
               
                  Ikke påviseligt
               
               
                  Ikke påviseligt
               
            
         (1)  Med en HPLC-UV-metode udviklet og valideret af ansøgeren til analyse af anthraquinoner i puré og koncentrat af Morinda citrifolia.
      Detektionsgrænser: 2,5 ng/ml (5,15-dimethylmorindol), 50,0 ng/ml (lucidin), 6,3 ng/ml (alizarin) og 62,5 ng/ml (rubiadin).
   
   
      BILAG II
      
         Anvendelser af puré og koncentrat af frugten Morinda citrifolia
         
      
      
                  Fødevaregruppe
               
               
                  Maksimumsindhold af frugt af Morinda citrifolia
                  
               
            
                  Puré
               
               
                  Koncentrat
               
            
                  Slik/sukkervarer
               
               
                  45 g/100 g
               
               
                  10 g/100 g
               
            
                  Kornbaserede snackstænger
               
               
                  53 g/100 g
               
               
                  12 g/100 g
               
            
                  Drikkepulvere med særlig ernæringsmæssig værdi (tørvægt)
               
               
                  53 g/100 g
               
               
                  12 g/100 g
               
            
                  Kulsyreholdige drikke
               
               
                  11 g/100 g
               
               
                  3 g/100 g
               
            
                  Konsumis/sorbet
               
               
                  31 g/100 g
               
               
                  7 g/100 g
               
            
                  Yoghurt
               
               
                  12 g/100 g
               
               
                  3 g/100 g
               
            
                  Kiks
               
               
                  53 g/100 g
               
               
                  12 g/100 g
               
            
                  Boller, kager og wienerbrød
               
               
                  53 g/100 g
               
               
                  12 g/100 g
               
            
                  Morgenmadscerealier (hele korn)
               
               
                  88 g/100 g
               
               
                  20 g/100 g
               
            
                  Syltetøj og gelé (frugtkonserves)
               
               
                  
                      (1) 133 g/100 g
               
               
                  30 g/100 g
               
            
                  Sødt smørepålæg, fyld og glasur
               
               
                  31 g/100 g
               
               
                  7 g/100 g
               
            
                  Kryddersaucer, pickles, skysovs og smagspræparater
               
               
                  88 g/100 g
               
               
                  20 g/100 g
               
            
                  Kosttilskud (jf. Europa-Parlamentets og Rådets direktiv 2002/46/EF (2))
               
               
                  26 g pr. daglig dosis som anbefalet af producenten
               
               
                  6 g pr. daglig dosis som anbefalet af producenten
               
            
         (1)  Af den (forbehandlings)mængde, der kræves for at fremstille 100 g slutprodukt.
      
         (2)  EFT L 183 af 12.7.2002, s. 51.